รัฐบาลสหราชอาณาจักรมีจัดการกับการกระทำความผิดอาญาที่เกี่ยวกับคนรักเพศเดียวกันในอดีตอย่างไร
รัฐบาลสหราชอาณาจักรเผยจะล้างมลทินผู้ที่เคยถูกตัดสินว่ากระทำความผิดอาญาเกี่ยวกับคนรักเพศเดียวกันในอดีตให้มากขึ้น สิ่งนี้หมายความว่าผู้ใดก็ตามที่เคยถูกตัดสินตามกฎหมายที่ยกเลิกไปแล้วว่าเป็นผู้กระทำความผิดหรือถูกตักเตือนจากการมีความสัมพันธ์กับคนเพศเดียวกันโดยสมยอม สามารถยื่นเรื่องให้ "ยกเลิก" คำตัดสินได้ โดยคำพิพากษาว่ากระทำความผิดจะถูกลบไปจากประวัติและจะได้รับการล้างมลทินโดยอัตโนมัติ

นางพริตี พาเทล รัฐมนตรีว่าการกระทรวงมหาดไทยสหราชอาณาจักรบอกว่า เธอหวังว่าการเปลี่ยนแปลงในเรื่องนี้ "จะช่วยแก้ไขสิ่งผิดในอดีตให้ถูกได้ในระดับหนึ่ง"

ตั้งแต่ปี 2012 เป็นต้นมา คนในอังกฤษและเวลส์สามารถยื่นเรื่องขอให้ยกเลิกคำตัดสินหรือคำตักเตือนในความผิดเกี่ยวกับการมีความสัมพันธ์กับคนเพศเดียวกันได้

ต่อมาในปี 2017 อังกฤษได้บังคับใช้กฎหมายลดทอนความเป็นอาชญากรรมของการรักร่วมเพศระหว่างผู้ชาย หรือ 'ทิวริงส์ลอว์' (Turing's Law) ซึ่งส่งผลให้ชายที่ถูกกล่าวหาว่ามีความผิดตามกฎหมายรักร่วมเพศที่ถูกยกเลิกไปก่อนหน้านี้ ทั้งผู้ที่เสียชีวิตไปแล้วและยังมีชีวิตอยู่ พ้นจากความผิด โดยจะได้รับการล้างมลทินและข้อหาดังกล่าวจะถูกลบออกจากประวัติอาชญากรรม
ข่าวสารทั่วไป สถิติต่างๆ